ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ต้นกล้า
“โอกาสแค่เล็กน้อยอย่าปล่อยให้ผ่านไป ต้องทำให้ใครๆ รับรู้ว่าเรามีฝีมืออย่างไร”
...l...ขอแสดงความยินดีกับ “เสี่ยนกจรัมพร โชติกเสถียร” ที่ได้รับการโหวตจากกรรมการตลาดหลักทรัพย์แห่งประเทศไทย ให้นั่งเป็นกรรมการผู้จัดการคนใหม่ เฉือน “เสี่ยเปี๊ยะมนตรี ศรไพศาล” ไปฉิวเฉียดชนิดเส้นยาแดงผ่าแปด ลึกและลับจากกรรมการตลาดบอกว่า “คนที่โหวตให้เสี่ยนกชนะไปแบบสะใจโก๋” ไม่ใช่ครายที่ไหน
หนึ่ง นิพัทธ พุกกะณะสุต คนที่ กรณ์ จาติกวณิช รมว.คลัง กำลังถามหาธรรมาภิบาลจาก ก.ล.ต.ในเรื่องคุณสมบัติและความเหมาะสม
สอง สมเจตน์ หมู่สิริเลิศ ประธานกรรมการสรรหา มหามิตรไทยพาณิชย์
สาม คุณหญิงชฎา วัฒนศิริธรรม อดีตกรรมการผู้จัดการใหญ่ ธนาคารไทยพาณิชย์ นายเก่าเสี่ยนกนั่นเอง...
หลังจากนี้ก็อยู่ที่เสี่ยนกว่าจะโชว์ความรู้ความสามารถในการผลักดันตลาดหุ้นไทยให้ก้าวไกลสู้กับตลาดหั่งเส็ง ฮ่องกง สเตรทส์ไทม์ สิงคโปร์ คอมโพสิต มาเลเซีย นิเคอิ ญี่ปุ่น เวทเต็ด ไต้หวัน
...l...เขียนป้ายไปบอกไว้ และบอกคนทั้งหลายว่า เดือน เม.ย. นี้ไปแน่ สำหรับ ชัยวัฒน์ วิบูลย์สวัสดิ์ อดีตผู้ว่าการแบงก์ชาติ อดีตประธานกรรมการบริษัท เอสซี แอสเสท คอร์ปอเรชั่น ที่ปัจจุบันรั้งตำแหน่งประธานกรรมการบริหารธนาคารกรุงไทยอยู่ เพราะผู้ถือหุ้นใหญ่ตัดสินใจขยับ Sale Engineering ตัวพ่อ “ดุสิต นนทะนาคร” ประธานหอการค้าไทย ตัวแทนจากค่ายปูนใหญ่มานั่งในตำแหน่งประธานกรรมการบริหารแทน
ดุสิตนั้นจบมัธยมที่โรงเรียนวชิราวุธ ปริญญาตรีวิศวกรรมโยธา ที่ Youngtown State University และปริญญาโทวิศวกรรมโครงสร้างที่ The Ohio State University ทั้งสองแห่งที่อยู่ในมลรัฐโอไฮโอ และด้าน MBA จาก University of California, Los Angeles (UCLA) ดุสิตรุ่งเรืองมากในยุค พารณ อิศรเสนา ณ อยุธยา และ ชุมพล ณ ลำเลียง เป็นใหญ่